Държавен вестник, бр. 13, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  13
носно свободното движение на такива данни 
и за отмяна на Директива 95/46/ЕО (Общ 
регламент относно защитата на данните) (ОВ, 
L 119/1 от 4 май 2016 г.).
III. Извършване на предварителна про­
верка по Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия
1. Кандидатите се проверяват за принад­
лежност към органите по чл. 1 от Закона за 
достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия. Искането за извършване на предвари­
телна проверка по чл. 27, ал. 1, т. 2 от Закона 
за достъп и разкриване на документите и за 
обявяване на принадлежност на български 
граждани към Държавна сигурност и разуз­
навателните служби на Българската народна 
армия се прави от председателя на Комисията 
по енергетика.
2. Резултатите от проверката се публику­
ват на специализирания тематичен сайт на 
интернет страницата на Народното събрание.
IV. Изслушване на кандидатите за пред­
седател и на двама членове на Комисията 
за енергийно и водно регулиране – един в 
областта на енергетиката и един в областта 
на водоснабдяването и канализацията
1. Преди да изслуша предложените кан­
дидати Комисията по енергетика проверява 
представените документи и дали кандидатът 
отговаря на съответните изисквания за зае­
мане на длъжността, за която е предложен в 
Комисията за енергийно и водно регулиране.
2. Изслушването на допуснатите кандидати 
се провежда в открито заседание на Комисията 
по енергетика, което се излъчва в реално време 
в интернет чрез специализирания тематичен 
сайт на Народното събрание.
3. Кандидатите се представят от вноси­
телите на предложенията по азбучен ред на 
собствените имена на кандидатите – до две 
минути на кандидат. Представянето включва 
и данни за специфичната подготовка, мотива­
цията, публичната репутация и обществената 
подкрепа за кандидата.
4. Лично представяне на кандидатите и на 
тяхната концепция за дейността на Комисията 
за енергийно и водно регулиране като регу­
латорен орган с оглед длъжността, за която 
са предложени – до 10 минути на кандидат.
5. Комисията по енергетика провежда 
разисквания по направените предложения. 
Народните представители поставят поот­
делно своите въпроси към кандидатите за 
председател и към кандидатите за член по 
азбучен ред на собствените им имена – до 
две минути на народен представител. След 
изчерпване на зададените въпроси към всеки 
кандидат от всички народни представители 
той отговаря – до 10 минути.
6. Председателят на Комисията по енерге­
тика дава думата на кандидатите да отговорят 
на поставените към тях въпроси от лицата по 
чл. 89, ал. 4 от Правилника за организацията 
и дейността на Народното събрание, на които 
не е получен отговор по време на изслушва­
нето до този момент. Кандидатите отговарят 
в рамките на две минути за всеки въпрос.
7. Кандидатите имат право да изразят 
мнение по представените становища – до 5 
минути общо.
8. Председателят на Комисията по енерге­
тика може да изисква допълнителна информа­
ция както от кандидата, така и от съответния 
компетентен орган.
9. От изслушването се изготвя пълен сте­
нографски протокол, който се публикува на 
специализирания тематичен сайт на интернет 
страницата на Народното събрание.
10. Комисията по енергетика изготвя по 
смисъла на чл. 89, ал. 5 и 6 от Правилника 
за организацията и дейността на Народното 
събрание доклад от изслушването, към който 
се прилага списък на участвалите в изслуш­
ването кандидати, подреден по азбучен ред на 
собствените им имена и го внася в Народното 
събрание. Към доклада се прилагат:
а) проект на решение за избор на пред­
седател на Комисията за енергийно и водно 
регулиране за всеки от кандидатите;
б) проект на решение за избор на член със 
стаж в областта на енергетиката на Комисията 
за енергийно и водно регулиране за всеки от 
кандидатите;
в) проект на решение за избор на член 
със стаж в областта на водоснабдяването и 
канализацията на Комисията за енергийно и 
водно регулиране за всеки от кандидатите.
11. Отказът на кандидат от участие в из­
слушването или неговото оттегляне от вноси­
теля не спира процедурата по отношение на 
другите кандидати за съответната длъжност.
12. Докладът по чл. 89, ал. 5 от Правилника 
за организацията и дейността на Народното 
събрание се представя на народните представи­
тели не по-късно от 7 дни преди заседанието, 
на което ще бъдат гласувани кандидатурите, 
и се публикува на интернет страницата на 
Народното събрание.
V. Избор на председател и на двама чле­
нове на Комисията за енергийно и водно ре­
гулиране – един в областта на енергетиката 
и един в областта на водоснабдяването и 
канализацията
1. Заседанието се излъчва в реално време 
в интернет чрез специализирания тематичен 
сайт на страницата на Народното събрание.